
şi altor asemenea iritaţiuni ale obrazului, un borcan mic 1,25, un bor- 
can mare 1,50. 

mic 1,35, flacon mare 2 lei. 

Apă de chinină, regenerator puternic al rădăcinei părului gi răcori- 

Petrol à la Hahn, antiseptic al părului. face să dispară mătreața gi 
împedică astfel slăbirea rădăcinei părului deci şi căderea lui, flaconul 1,50. 

Apă de gură „Botot“ un antiseptic al gurei, se întrebuințează cu de- 
osebire de către acele persoane cărora le sângerează lesne gingiile, fla- 
con mic 1 leu, flacon, mare 1,75. 

Apă de gură à la Odol, albeşte şi curăţă dinţii și gingiile, îndepăr- 
tează mirosul urât al gurei $i prin puternica sa acțiune antiseptică dis- 
truge diferitele miasme ale gurei, întărind astfel gingiile. Flaconul 1,50 

Pastă pentru dinți antiseptică şi aromatică borcane de 1 leu şi 1,50 

Apă de Colonia flacon de 1 litru, .... .......4 lei 

Brilantină pentru păr, barbă gi mustáti, dă acestora lustru gi le fixează, 
flaconul 75 bani. - 

Depilator, remediu pentru a face să dispară părul de pe orice parte 
a corpului, cutia 1,50. 

Esenfá de brad, pentru persoanele slabe de pept si copii ce sufer de 

Ofet de toaletă, tlaconul 1,50. 

Balsam contra bătăturilor flaconul 1 leu. 

Perii pentru dinți de la renumita fabrică Dupont din Paris, diferite 
calităţi si forme de la 75 bani până la 1,75 bucata, moi sau tari după cerere, 

Diverse articole de cauciuc, irigatoare, pansamente, ape minerale, etc. 

Orice articol din cele enumerate mai sus, precum şi orice medica- 
ment, preparat după refetele trimise se expediazá contra mandat postal 
sau ramburs, în orice parte a ţărei. 

Cheltueli de transport la orice comandă, 1 leu. 

Fiecare preparaţiune este intotità de modul de întrebuințare. 
In laborator se execută analize de urină. 

24 IANUARIE 


pre a ne puteà da seama de insemnátatea ce are pen- 

tru noi ziua de 24 Ianuarie, să ne înfăţişăm înain- 
tea ochilor noştri sufleteşti: ce erau principatele Mun- 
tenia şi Moldova înainte de unirea lor, îndeplinită 
în această zi a anului 1859?.. 

Nişte ţărişoare supuse Împărăției turceşti, lipsite cu totul 
de cultură, slăbite înăuntru prin nesfârşitele certuri pentru 
domnie; umilite, fără nici o vază în afară, şi amenințale a 
fi înghiţite pentru totdeauna de alte două impárátii mai pu- 
ternice, si rivale între ele: de Austria si de Rusia. 

Ziua de 24 Ianuarie 1859 aducând la îndeplinire visul mă- 
ref al patriotilor români din acel timp, anume: de a uni 
cele două principale surori sub un singur domn,—a pus 
pentru totdeauna temeliile unui viitor strălucit al Neamului 
Românesc. Soarta poporului Român începu, din această 
zi, a se îmbunătăţi parcă văzând cu ochii. Improprietá- 
rirea țăranilor, răspândirea învăţăturii prin toate unghiu- 
rile ţării, stabilirea pe tron a unei dinastii puternice şi res- 
pectate, organizarea internă a ţării într'un chip mai potri- 
vit cu nevoile ei, independenţa, regalitatea, progresele ui- 
mitoare ce-a făcut şi face România pe zi ce merge în toate 
direcţiunile, puterea şi buna stare la care s'a ridicat înăun- 

tru, stima şi vaza de care-a ajuns a se bucură în afară: toate 
aceste sunt fructe neprefuite ale unirei. Căci, vorba neuita- 
tului Vasile Alexandri: 


«Unde-i unul, nu-i putere 

«La nevoi şi la durere; 

:*Unde-s doi, puterea crește, 

«Si duşmanul nu sporește.» 1 


Dacă patrioti:mul Românilor ar fi fost mai slab decât ir- 
trigile vecinilor interesaţi, cari voiau să zădărnicească cu 
orice preţ unirea, şi dacă indrásneafa încercare de a con- 
topi cele două principate într'o singură ţară, ar fi rămas 
prin urmare fără nici un resultat: noi nu numai că n'am 
fi astăzi unde suntem, ci poate nici n'am există, ca stat in- 
dependent; Românii din acest regat înfloritor poate-ar îm- 
părtăşi astăzi şi ei soarta nefericitilor lor frati, cari gem sub 
stápániri stráine. 

Iată pentru ce ziua de 24 Ianuarie trebuie să fie privită 
de tot Românul, ca una din cele mai mari sărbători ale Nea- 
mului Románeso... Ea este ziua învierii noastre naţionale... 

Iată pentru ce, Alezandru Ion I Cuza, Vasile Alezandri, 
Constantin Negri, Mihail Cogălniceanu, Vasile Boerescu, 
Anastase Panu, şi ceilalţi mari apostoli ai unirei trebuie să 
fie socotiți de noi ca niște sfinţi ai neamului, la care să ne 
gândim totdeauna cu o veneraţiune religioasă! 


Si când vedem astăzi, după o jumătate de veac, multele 
şi nepreţuitele foloase ale unirii, ne vine parcă să ne în- 
trebám: eum de nu s'a îndeplinit mai de mult actul acesta 
providenţial ?.. Cum oare, surorile bune, Muntenia si Mol- 
dova, au putut să steă atâta timp desbinate, luptând adese- 
ori una împotriva celeilalte?.. Pentru ce, d. e. Stefan cel 
Mare al Moldovei, când a bătut pe Radu cel Frumos al Mun- 
teniei, a pus Domn în locul acestuia pe Laiot Basarab, şi 
n'a alipit Muntenia la Moldova?.. Sau pentru ce Matei Ba- 
sarab, Domn al Munteniei, când a bătut pe Vasile Lupual 
Moldovei, a pus în locul acestuia Domn în Moldova pe 
Gheorghe Stefan, şi n'a alipit pentru totdeauna Moldova la 
Muntenia ?.. Ce departe am fi astăzi, dacă unirea se făceă 
încă de pe atunci!.. 

Sá nu ne mire insá cá nu s'a fácut... Alte timpuri erau 
pe atunci!.. Simţul national, motorul principal al luptelor 
politiee de azi, nu se desteptase incá in sufletul popoarelor 
din Europa. Neamuri mult mai înaintate în cultură, şi mai 
favorisate de soartá decát al nostru, ca: Neamul Italian, 
Neamul German, n'au trăit oare veacuri întregi despărțite 
în ducate, principate şi regate mici?.. Unitatea italiană şi 
cea germanică sunt oare mai vechi decât unirea Munteniei 
şi a Moldovei ?.. 


ÁLBINA EDIT 


A trebuit să vie secolul al XIX-lea, cu ideile lui înain- 
tate, cu atot puternicul «principiu al naționalităților», pen- 
tru ca popoarele să so deştepte din somnul lor secular ; pentru 
ca statele să înceapă a se reface, a se alcătui după na- 
tionalitáti. Si, întru cât ne priveşte în special pe noi Ro- 
mânii, a trebuit să avem mai întâiu acea pleiadă de tineri, 
plini de entusiasm, adăpaţi la izvoarele de lumină ale apu- 
sului; acei patrioti luminaţi, care să priceapă bine spiritul 
timpului; care să fie gata a-şi jertfi toate interesele lor per- 
sonale pentru binele patriei şi al neamului, — pentruca unirea 
într'un singur stat a celor două principate surori: Muntenia 
şi Moldova, să poată deveni un fapt împlinit. 

Oare procesul firesc de contopire al neamului nostru se 
va opri pentru totdeauna aci, la acest început?.. nu va 
merge şi mai departe?.. până ne vom vedeă: toţi fraţii la 
un loc?.. 

«Nici-odatá!» zic unii Români cam jx sceptici... «Sá nu 
ne mai amágim cu visuri deşarte!.. 

Oare, agà să fie?.. Nádejdea int un viitor si mai strá- 
lucit al acestui neam, este un vis degert?.. 

Să nu fim aşă de pesimişti!.? Simţul naţional, care-a pro- 
dus atâtea schimbări împrejurul nostru dela 1848 până as- 
tázi, nu s'a stins încă din inima popoarelor. El nu e nici 
măcar in descreştere, ci se află în deplina sa desvoltare şi 
activitate. Cine ştie ce minuni va mai făptui încă acest sen- 
timent atot puternic! .. 

«Când norocu'-şi schimbă pasul, n'aduc anii ce-aduce 
ceasul», zice un proverb românesc. Timpul dárimá adesea 
în mersul său, clădiri uriaşe, pe cari le credem din cele ma 
trainice, şi pe ruinele lor înalţă altele noi. 

«Nici-odatâ!» Aşă se ziceà gi înainte de 1859, când eră 
vorba de unirea celor două principate... Erau atâtea in- 
trigi vrăjmaşe, atâtea piedici uriaşe, atâtea interese contrare 
la mijloc, în cât... a nádájdul în realizarea acestui vis fru- 
mos, se consideră i pe atunci drept copilărie, drept o ne- 
bunie.. 

Si cù toate do saved fiindcă majoritatea Românilor voiau 
din tot sufletul unirea: când a sosit momentul hotărâtor, 
toate interesele personale amuţiră, toate intrigile şi obsta- 
<olele fură biruite, şi voinţa Poporului Român a triumfat. 

Ce frumoasă învăţătură pentru viitor putem trage de aci!.. 


Să serbăm deci cu insufletire în fiecare an ziua de 24 Ia- 
nuarie, ziua învierii Neamului Román, pe care-l restigniserá 
duşmanii, şi credeau că l'au omorit. Să ne aducem aminte 
în totdeauna cu evlavie religioasă de apostolii sfinţi ai unirii 
principatelor, pentru ca patriotismul şi jertfele lor ináltá- 
toare să ne îmbărbăteze şi pe noi la fapte şi la jertfe tot 
aşă de márefe. Să muncim înainte cu toţii, pentru a ridică 

din ce in ce mai mult starea acestei țări; să răspândim lu- 
mina învăţăturii până si prin cătunele cele mai ascunse si 
mai depărtate; să dăm acestei ţări nu numai minţi inteli- 
gente, ci tot odată şi voinţi stăruitoare, îndreptate numai 
spre ce e bun si folositor neamului, să facem din această 
ţară liberă un focar de cultură românească, un far lumină- 
tor, care să insufle Românilor din toate ţările: mândrie, nă- 
dejde și curaj în lupta cu valurile amenințătoare ale vrăj- 
maşilor, spre a puteă resistă cât mai îndelungat acelor va- 
luri; să aprindem tot mai mult în inimile tinere focul sfânt 
al patriotismului; să facem ca să strălucească înaintea ochi- 
lor sufleteşti ai fiecărui Român, dela palat până la colibă, 
în culori din ce în ce mai fermecătoare, idealul, máretul 
nostru ideal național: şi... să ne încredem în viitor... Căci 
sfinte sunt vorbele nemuritorului D. Bolintineanu: 


« Viilor de aur România are 
«Și prevăd prin secoli a ei îndlțare!,. 
Timpul n'a desmintit până astăzi această frumoasă pro: 
fetie, şi să nádájduim că nu va desmin(i-o nici de-aci înainte !. 


P. Dulfu. 
——— —áá C6 


5 


Pe Missisipi 
Până la St. Louis. 


acá şi-ar puteă cititorul închipui 160 de 
râuri ca Dunărea noastră adunate la un 
loc, atunci ar vedeă inaintea lui pe «tata 
râurilor» pe Missisipi. Atâta apă tulbure 
právàleste el in Oceanul Atlantic, adu- 

|| natá de pe-o întindere de pământ aproape 
cât a Uem lzvoarele lui, de prin munţi cu.vecinicá ză- 
padá, sunt umbrite de brazi mititei, iar ráurile cele mai 
despre miazánoapte cari curg intr'ánsul vin de prin tinuturi 
aproape de granița peste care dincolo nu mai pot crește 
copaci. La gurile lui însă crește trestia de zahăr, si pal- 
mierul, și aerul e fierbinte ca prin Egipetul de jos. Râul stră- 
bate zile intregi păduri uriaşe si bărăganuri cari iti par 
fără de sfârşit, trece prin pustiuri sălbatece și nelocuite si 
udă întinse câmpii semănate prin provinciile cari se numesc 
grânarul lumii. Pe toate râurile lui aleargă în sus și în jos 
mii de vapoare, si mici ca jucăriile și mari cát cele mai 

mari corăbii cari străbat oceanul între America si Europa. 
Missisipi cu brațele sale e cel mai puternice drufn comer- 
cial din lume. 

Aproape de granița Canadei se intâlnesc mai multe râu- 
lete cari fac începutul uriașului râu. Acolo de unde râu- 
letele unite într'unul singur încep să aibă numele Missisipi, 
râul nare o lărgime nici de trei metri, pe patul sáu de 
piatră ; iar în golful Mexicului la delta sa, de departe ve- 
nitul râu are o lărgime de peste doi kilometri. Râul Mis- 
sisipi în cursul său inferior poartă pe nedrept acest nume; 
el ar trebui să se numească Misouri, pentru cá acest râu, 
cu care se împreună Missisipi, e într'adevăr cu mult mai 
mare și ca lungime si ca mulțime de apă. Uriașul râu e 
format deci din două brațe; de unde se impreună, braţele, 
râul nu e numit după brațul cel mai mare ci după cel 
mai mic. f 

Missisipi, îndată dela izvoarele sale, devine râu mare, 
căci primește într'ânsul cantități enorme de apă pe gârle 
ce ies dintro dată mari din multele lacuri ale munților. 
Abià la 45 de kilometri dela izvor el e mai mare decât 
Oltul nostru la vărsarea sa în Dunăre. Locul ce-l străbate 
e plin de păduri și nelocuit, și numai luntrele Indienilor 
călători dau semne că și pe aici sunt oameni. Râul pe aici 
e primejdios, are vârtejuri multe printre strâmtori de stânci, 
și multe cataracte. Cu încetul pădurile rămân îndărât, pe 
malurile râului se ivesc sate de Indieni; apoi iarăși pustiu. 
Dar in sfársit râul ia un curs liniștit, luntri cu Europeni 
încep să se arate, pe maluri se văd orășele și iată și pri- 
mul pod de cale ferată peste râu. De aici apoi circulațiu- 
nea pe râu e tot mai mare, vapoare cu grâu se încruci- 
șează pe valuri, și cu cât te scobori pe râu cu atâta vezi 
că ești în lume locuită numai de agricultori. După un drum 
«de vre-o 400 de kilometri, râul are o cataractă grozavă, 
așă numita «Niagara Vestului». Mase enorme de apă se- 
prăvălesc peste ruinele de stânci într'o infiorátoare prá- 
pastie, si vecinică spumă și-o ploaie de pulvere umedă se 
asvârlă necontenit mai până supt arcurile minunatului pod 
pe lanţuri care — o minune a artei inginerești — se întinde 
cu o lărgime de 200 de metri, atârnat în aer, peste spu- 
megátoarele inválmásaguri ale prăpastiei de sub cataractă. 

De aici se schimbă fața râului. Vapoare uriașe, cărora 

li-e deschisă de-aici calea pe râu până la ocean umplu al- 
bia râului. Cele dintâiu orașe mari se ivesc, dincoace Sanct- 
Antony și dincolo Miniapolis. De aici trenuri insofesc râul 
pe amâodouă malurile. Râul trece pe lângă St. Paul, ca- 
pităla provinciei Minesota si tae dintâiu nesfârșite câmpii 
semánate, apoi prieriile (pásunele) cele cu mii de turme de boi si 
de bivoli si, trecând pe lângă sute de orásele fără însemnătate, 
de-odată isi sporește apele și vapoarele si o mișcare nebună in- 
cepe pe râu. Toate acestea i le aduce din stânga puternicul 
râu Illinois care străbate aproape de-alungul cea mai bogată 
şipoate cea mai roditoare si mai însemnată provincie a Sta- 
telor Unite, provincia numită Illinois după numele râului. 
Turmele de pe prierii trec pe vapoare si apucă drumul 
spre Sud, toate mărfurile adunate în capitala acestei pro- 
vincii, în vestitul Chicago, mărfuri aduse din Nord peste 
lacul Michigan, incep de-acum să scoboare pe Missisipi. 
Chicago e privit cu dreptul de cea mai mare piață a lumei, 
de cereale, de lemne și de carne. Vapoarele, unul după 
altul cu zecile, gem sub povara grâului american care pleacă 
de-aici în lumea întreagă și nare concurent decât grâul 
nostru din România și din Sudul Ungariei. Din sus de Chi- 
cago, pe marginea lacului Michigan, e alt oraș comercial 
renumit, Milwankee. 

Abiă te-ai desmeticit de negrăita mișcare si de nepoto- 
litul sgomot si învălmășag ce sa produs pe Missisipi de 
unde se varsă întrânsul râul Illinois, si altă surprindere cu 
mult mai mare te-așteaptă in curând: iată cel dintâiu port 
uriaș și cel dintâiu oraș cu proporții americane, pe care 
l-ai întâlnit: St. Louis. Aici se împreună cu Missisipi râul 
cu mult mai mare decât el, Misouri. Acesta aduce din 
unsprezece provincii ale Uniunei toate bogățiile Americei 
vestice. 

St. Louis e cel mai mare port pe râu din întreaga lume 
și e unul din cele mai vechi orașe ale Americei nordice. 
El e metropola Vestului. Fundat de Francezi cam pe la 
1803, el eră o piață a comerțului de blănuri şi, prin posi- 
fia sa pe Missisipi la impreunarea acestuia cu Misouri si 
aproape de gura a două râuri puternice Illinois si Ohio, el 
sa ridicat repede, așă cá din 8.000 de locuitori ce-i avea 
acum vre-o 70 de ani, acum are aproape un milion. El 
e punctul firesc de legătură și centru circulatiunii intregu- 

lui basin al râului Missisipi, punct spre care tind, firește, 
toate miile de linii ferate ale Americei de Nord. Aici curg 
mărturile și productele din Est și din Nord ca să fie schim- 
bate cu cele din Sud și din Vest, bumbac și zahăr, lemne 
și cereale, vite si blănuri. Din cele 19 gări ale orașului es 
necontenit nesfârșite trenuri cu sute de mii de vagoane cu 
cărbuni si cu petroleu, si pleacă spre toate părțile cerului; 
sute -de vapoare șueră de-alungul tármurilor, încărcate cu 
fier și cu produse industriale. Marfă de peste 80 de mili- 
oane de tone trece pe an prin oras, și numai prețul pro- 
duselor industriale făcute în oraș se urcă pe an la un mi- 
liard si jumătate de lei. Inainte cu 60 de ani de-aici a 
plecat pe râu în sus cel dintâiu vapor, și azi peste 9.000 
de steamere uriașe descarcă in port, și câte 250.000 de 
trenuri de persoane intră pe an în gările orașului. 

(Va urma) G. Coșbue. 
ERE: 


SPAIMA 


am. 
n graiul nostru sunt mai multe cuyinte cari arată 
P aceeasi simtire sub deosebite feluri de tárie. De pil- 

SA dă: teamă, frică, spaimă, groază. 

Toate acestea au cam aceeași înriurire asupra 
sufletului și-a trupului, și anume o înriurire rea, care une- 
ori poate duce la boală și la moarte. 

Poporul nostru știe acest lucru și ades auzi vorbind că 
pe cutare copil ori tânăr la prins boala din frică ori spaimă. 
Ca să înțelegem mai bine cât adevăr s'ascunde sub această 
credință, vom arătă cum lucrează frica asupra trupului. Pe 
cel înfricoșat din vre-a pricină, îl apucă tremur, toți mușchii 
i se zbuciumă ca la spasmuri. Dacă spaima crește, atunci 
insul remâne țintuit locului, glasul îi e răgușit, ori chiar 
amufeste de tot. Sânt pilde când oameni în vârstă și mai 
ales copii au remas muti de spaimă pe totdeauna sau pe 
mult timp. 

* Tot din spaimă mare la femei cari alăptează se opreşte 
laptele. Cel îngrozit simte gura uscată, limba i se lipește 
de cerul gurei, nu mai are scuipat, trupuli se acoperă de'o 
sudoare rece, pielea i se încrețeşte, părul ise zburleste, cum 
zic oamenii, se face măciucă sau se urcă în vârful capu- 


www.dacoromanica.ro 


416 ALBINA 


lui, resuflarea e oprită si simți o innábugealá si o sugru- 
mare in gât. 

Vinele se stráng si dese ori inima bate de-o datá prea 
tare si pe urmă se opreşte de se poate intâmplă chiar moar- 
tea. Toate cele spuse mai sus aratá cá frica, fie sub orice 
formá, aduce niste schimbári rele in tot trupul, cari dese 
ori pot pricinui boli si chiar moarte, Dar, ca să vedem: 
cât de mare dreptate are poporul, când zice că pe cutare 
l-au găsit frigurile orizăcarea din spaimă, să spunem o în- 
tâmplare care am găsito intr'o revistă germană si deci 
merită crezare. 

In Rusia,lângă Vilna, sa intâmplat că un câine turbat 
a mușcat o familie intreagá. Pe toți i-au dus la spitàlul din. 
Vilna, unde i-au altoit împotriva turbárei,la vreme, si s'aw 
vindecat. 

Peste un an de zile, fata cea mai mare remâne singură 
acasă. Aproape de ei se'ntâmplă o bătae; patru insi tăbă- 
resc pe unul si vor să-l omoare; fata sare, începe să fipe,. 
să cheme ajutor; dar eră departe de oraș, vecini n avea, 
și bătăușii se răped la ea. Atunci, îngrozită, o ia la fugă spre 
oraș. Bátáusii o fugăresc până aproape de barieră, dar 
fata scapă. 

Cum ajunge în oraș, o apucă spazme și simte înnăbușeală 
in gât. Toti cred că-i din pricina strigătelor si a fricei; dar 
peste puţină vreme o apucă turiile turbárei șin câteva zile 
moare turbată! Pricina a fost că dânsa avea semânța tur- 
bărei, care fusese slăbită prin altoire, dar; de trică, i-a slă- 
bit atâta sângele, nervii, puterile ei de viaţă, in cát semánta 
a fost destul de tare ca so învingă, si boalaa doborito. 
Acelaș lucru se întâmplă la friguri ori la alte boli. 

După cele spuse, vedem cât de mare primejdie e de-a 
întrebuință la copii, fie in familie, fie la școală, frica. 

Intâiu că nu putem sti tăria fiecărui copil, cát de mult 
poate răbdă la frică. Dar chiar dacă nu se întâmplă boli 
si lucruri grozave, frica tot n'are nimica bun. 

Copilul, de frică, nu poate respunde nici cát stie. Pe 
urmă, frica repetată în fiecare zi, ajunge de-i strică sufletul 
intocmai ca și o otravă des dată, care-i strică trupul. Chiar 
dacă în unele întâmplări se pare. că frica de profesor si 
de pedepse dă oarecari foloase e lucru înșelător, fiind că nimeni 
n'a cercetat relele ce au însoțit acele pretinse foloase. 

Ori cum,e mare primejdie de-a creşte copiii cu frica 
bătăei, și mai ales de a-i spăriă de mici cu frica de Mama 
pădurei, de mosul care vine să-l ia. Toate acestea slăbesc 
trupul și sufletul copilului. 

Părinții cát și învățătorii trebue să ştie ce fel de pedepse 
pot suferi copiii si niciodată acestea să nu fie de acelea 
cari îngrozesc și slăbesc. 

Sunt profesori, cari cred că-i un merit cá școlarii lor le 
știu de frică, si se fălesc că, dacă strigă la ei, toti îngălbe- 
nesc de groază! Nici nu-și dau seamă de fără de legea 
ice fac. 

In asà stare elevii nu mai pricep nimic si dese ori copii 
-cuminti, dar prea simfitori, nu pot respunde, așă că se 
prostesc pe fiecare zi şi se descurajează. 

Invăţătorii trebue să stie a se face să fie iubiți de sco- 
lari. Numai atunci sufletele tinere se deschid cu drag si 
mintea lor zbucneste și dá tot ce poate da. [nimioara co- 
pilului bate in voe si creerii, vioi si slobozi de groazá, dau 
tot ce pot sá dea. 

Cu dragoste și vorbe bune se indoeste puterea de a 
cugetà a copilului, cu fricá si groazá il prostim si nu-i mai 
mare fără de lege de cât a ucide sufletele tinere. 

Cu frică si groază se pot face suflete cu apucături de 
robi; cu dragoste și bine se pot face minţi alese si suflete 
bune. Deci, ar fi de dorit ca învățătorii să nu se joace cu 
arma primejdioasă a tricei, care adesea poate da la iveală 
boli ce ar fi remas ascunse toată viața, și, mai mult, să 
slătuească si pe părinți a nu o întrebuință, căci totdeauna 
dă roadele și împiedecă și pe profesori, de vreme ce un co- 
pil înfricoșat de-acasă, e un copil bolnav, cu mintea si cu 
nervii slábiti. 

Sofla Nădejde. 
q——— —9 97 4 — 94A 


Cum trebuie trimiși cartofii iarna pe ger mare ca să nu in- 
ehețe?. — Moaie sacii în apă rece, umple-i cu cartofi şi mai udă 
sacii şi pe dinafară tot cu apă rece. Trimigi astfel nu vor în- 
ghietà ori cât de ger ar fi. Pricina este foarte naturală, căci 
umezeala umple golul tesáturei sacului, şi ghiaţa ce se formea- 
ză pe dinafară oprește să intre frigul, sau mai bine nu lasă să 
iasă căldura conținută în cartofi. 


pr-—————————————————— 1 

cufundarea Cui i „hneaz Suvaroit“, nava amirală a lui Rodjestwenski, 
i 14/27 Maiu 1905. 


(Dup :Bul. Armatei și Marinei», impr. gratuit). 

Inmultirea stupilor. 


Alegerea şi cumpărarea stupilor. Stuparul nou e bine să 
înceapă numai cu 2—3 stupi, spre a se obişnui mai întâiu 
cu conducerea lor şi numai apoi, încetul cu încetul, după 
ce a căpătat oarecare îndemânare şi mai multe cunoştinţe, 
să înceapă a-şi mări numărul coloniilor. Făcând altiel, se 
poate expune la pagube, cari să-l desguste de această fru- 
moasă şi plăcută îndeletnicire. 

Inmultirea stupilor se poate face în mai multe -chipuri : 
1) Prin roirea stupilor ce avem; 2) Cumpărând stupi cu 
albine, dela stupari de meserie ; 3) Cumpărând stupi primi- 
tivi, dela sătenii cari se ocupă cu albinăria ; 4) Cumpărând 
roiuri. 

In ce priveşte primul mijloc, în numerile trecute, am ară- 
tat cum se prind roii naturali şi cum se face roirea artifi- 
cială (1). Cum însă e mult mai bine să ţinem cu orice pret, 
să avem colonii puternice, căci numai agà se poate reuşi în 
albinărie, e mult mai bine să nu intrebuintám acest mijloc 
de înmulţire a stupilor decât cu foarte multă măsură şi cu 
foarte multă băgare de seamă, spre a nu ne slăbi coloniile 
ce avem. 

Al douilea mijloc, adică de a cumpără stupi cu albine dela 
stuparii de meserie, de asemeni nu este tocmai de recoman- 
dat, de oarece este prea costisitor. Roiul de un kilogram 
se vinde după timp şi localitate, între 12—16 lei, la care 
se mai adaogă costul stupului -şi al fagurilor, adică încă 
vre-o 20—30 lei cel puţin, când stupul este din cele siste- 
matice. Prin urmare, un stup cu o colonie de 3 kilograme, 
adică cam cu vre-o 30.000 de albine, nu-l vom puteă cum- 
pără decât cu 56—70 lei. 

Acest mod de înmulţire a stupilor, pe lângă că este atât 
de costisitor, apoi încă nici nu este de tot sigur, decât nu- 
mai când avem de-aface cu un stupar cinstit, căci prea uşor 
putem fi înşelaţi, mai ales când nu ne putem duce singuri 
să ne alegem stupul, ci cerem să ni-l trimită. 

Cumpărarea e mult mai bine să o facem la începutul pri- 
măverii, decât vara sau cătră sfârşitul toamnei, de oarece 
albinele au timp din destul, ca să-şi adune provizii pentru 
iarnă şi să putem şi noi recoltă o mică cantitate de miere. 
Cumpărându-i vara, se poate foarte uşor întâmplă ca, în 
timpul transportului, din cauza căldurii, fagurii să se moaie 
prea mult, să se rupă şi să ne prăpădească cea mai mare 
din albine. 

Cumpărându-i la finele toamnei, se poate întâmplă ca al- 
binele să nu aibă destule provizii adunate pentru iarnă şi 


(1) „Albina“ No. 1 si 2 din a. c. 

să fim deci nevoiţi a-i hrăni noi, cu sirop; aceasta e o lu- 
crare foarte delicată si întovărăşită de multe neajunsuri, 
mai cu seamă pentru un stupar începător şi deci fără ex- 
perienţă. Când vom vorbi de pregătirea stupilor pentru ier- 
nat, atunci vom arătă care e cantitatea de miere de care 
are nevoie un stup în timpul iernei. 

Al treilea mijloc, adică cumpărarea stupilor primitivi dela 
săteni, este cel mai bun, fiind cel mai economie şi mai si- 
gur, cu condiţie ca să ne ducem singuri să ni-i alegem, spre 
a ne pnteà da seama de calitatea stupilor ce cumpárám. 

Timpul cel mai bun pentru cumpărat astfel de stupi este 
primăvara, cu toate că atunci îi plătim ceva mai scump. Par- 
tea grea însă este că sătenii nu prea vor să vândă stupi 
primăvara, de oarece au credinţa că le va merge rău. Mult 
mai uşor se pot cumpără toamna, când sătenii vând o parte 
din stupi negustorilor, cari umblă din sat în sat după adu- 
nat miere. 

Când cumpărăm stupii toamna, trebue să căutăm ca ei să 
îndeplinească următoarele condițiuni : 1) Să aibă multă mus- 
că adică să aibă o colonie puternică; 2) Să aibă destule 
provizii pentru iarnă, sau cum se zice, să fie gras; 3) Să 
nu aibă fagurii până jos plini cu miere, de oarece albinele 
nu iernează bine. Lor le merge bine iarna, când stau pe 
faguri goi şi au miere numai in partea de sus a grămezii 

'sau ghemului format de dânsele. Fagurii trebue să fie plini 
cu miere acoperită numai cam până la jumătate. 

Pentru ca să ne incredintám cá stüpul ce voim să cum- 
párám are o colonie puternică, ne stau la îndemână o mul- 
time de mijloace. Astfel, dacă observăm un stup, intr'o zi 
frumoasă cu soare, şi vedem la urdiniş multă îngrămădeală 
de albine, din care unele se duc la câmp, iar altele se în- 
tore grăbite şi încărcate cu polen sau păstură, fără a vedea 
însă de loc trântori, putem fi siguri că stupul e bun şi eá 
are multă muscă. De asemenea, când, după ce ciocănim eu 
mâna peste doaga stupului, punem urechia şi auzim o bâ- 
zâitură puternică şi scurtă, putem fi iarăşi siguri că colonia 
lui este mare; dacă însă se aude o bâzâitură prelungită, 
slabă şi plângătoare, atunci stupul ori e besmetic, ori e de 
tot sărac în provizii de hrană. 

Mulțimea albinelor din stup şi cantitatea de provizii, ce 
el coprinde, se mai poate cunoaşte şi după greutate. Cu cât 
stupul va fi mai greu, va fi semn că are populaţie mai mare 
şi hrană mai din belşug. Pentru a şti cu cât mai multă si- 
guran(á calitatea coloniei ce cumpărăm, cântărim stupul cu 
albine cujtot şi apoi cântărim un stup gol, care este la fel 
cu acel pe care voim să-l cumpărăm. Diferenţa între greu- 
tăţile ambilor stupi va fi greutatea albinelor, a fagurilor şi 
a mierei ce conţine stupul ales. Această greutate se înţelege 
că atârnă de mărimea stupului, adică de încăperea lui, şi 

e bine ca ea să nu fie mai mică decât 16 kg.; dacă e mai 
mare e cu atât mai bine. De obiceiu stupiii primitivi, când 
sunt goi, cântăresc între 3-—5 kg.; greutatatea stupului plin 
va trebui deci să fie mare de 20 kg. Cel mai bun mijloc 
însă de a ne încredinţă de calitatea stupului ce voim să 
cumpărăm şi cu care nu vom da greș, este de a neuită în 
el, de a-l examină înăuntru. Pentru a face aceasta, după ce 
îi dăm puţin fum prin urdiniș, îl întoarcem binişor cu gura 
în sus și ne uităm cu bágare de seamă în el, spre a vedea 
dacă are muscă multă şi miere adunată din belșug. Ca să-l 
putem observă şi mai bine, îl ţinem ceva aplecat şi apoi, 
încetişor, depártám puţin cu mâna fagurii unul de altul. 
Dacă pe unii faguri găsim şi căţei, fie ei acoperiţi sau nu, 
atunci e şi mai bine, căci ne putem da seama şi de calita- 
tea mătcei. Când celulele cu căţei sunt una lângă alta, for- 
mând ca o singură roată plină, atunci putem fi siguri că 
matca este tânără şi harnică. Cercetarea aceasta trebue fă- 
cută sau dimineaţa, sau cătră seară, ceva mai. înainte de 
apusul soarelui, adică atunci când toate albinele sunt în stup. 
Dacă umblăm binișor, putem să nu avem nici o teamă că 
vom fi înţepaţi ; pentru mai muită siguranţă e mai bine însă 
să avem fata acoperitá cu o mască de sârmă sau cu un voal. 

Când cumpărarea o facem la începutul primăverii, atunci 
condi(iunile, pe care trebue să le întrunească un bun stup 
sunt: 1) Să aibă multă muscă ; 2) Să aibă destulă miere, care 
să-i ajungă până la timpul nouei recolle; 3) Să fie sănălos 
$i bine scos din iarnă. 

Despre mulţimea albinelor ce coprinde, ne putem încredinţă 
după cum am spus şi mai înainte, observând ingrámádeala 
dela urdiniş, în timpul unei zile frumoase; iar despre can 
titatea de provizii, cântărindu-l. Va tebui ca greutatea con- 
ținutului lui să fie de cel puţin 10 kg., adică stupul cu totul 
să cântărească cam 13—15 kg. 

Pentru a vedeă însă cum este scos din iarnă şi de ce ca- 
litate îi este matca, trebue numai decât să-l examinăm înă- 
untru. Pentru aceasta îi dăm puţin fum prin urdiniş şi-l în- 
toarcem cu gura în sus, ţinându-l puţin plecat. Dacă fagurii 
sunt murdari sau mucegáiti, trebue să ne ferim de a-l cum- 
pără. Când fagurii sunt murdari, cu pete roşcate pe dânşii, 
e semn că albinele au fost bolnave de diarie. Când in fa- 
gurii din mijloc găsim cuib, trebue să vedem dacă el for- 
mează ca un fel de roată plină, oricelule cu căţei sunt pre- 
sărate ici şi colo pe fagure; în cazul întâiu e semn că matea 
este tânără şi harnică; în cel de-al douilea, e semn cá ea 
este bătrână şi de rea calitate. Dacă nu găsim de loc cuib, 
ori dacă găsim numai căţei de trântori, atât în celulele mari 
cât şi în cele mici, lucru ce se poate uşor cunoaşte după 
căpăcelele umilate şi esite în afară, atunci e semn că stupul 
e besmetic. 

Când cumpărăm stupi primăvara, trebue să căutăm ca 
stupina, de unde îi luăm, să fie la o depărtare cel puţin 
de 2 km. de locul unde ţinem stupii noştrii. Dacă distanţa 
este mai mică, multe din albine se vor întoarce la vechea 
lor stupină şi prin aceasta ni se va slăbi colonia ce am 
cumpărat. 

Când, fie din pricină cá ne costă prea scump, fie că nu 
găsim stupi de vânzare, putem să cumpărăm roi. Pentru a 
fi cât mai puţin în primejdie de a ne muri peste iarnă, tre- 
bue să căutăm a cumpără roi cât mai puternici şi mai de 
timpuriu, spre a aveă vreme când să-şi clădească fagurii 
şi să-și strângă proviziile de hrană trebuitoare pentru iarnă. 
De asemeni să căutăm a cumpără numai ro? primari adică 
roii eei dintâiu, căci numai aceştia au muscă mai multă şi 
matcă ouátoare, care va începe să depună ouă, de îndată ce 
albinele vor fi clădit cât de puţin fagure. Roiul secundar, 
adică de al douilea, pe lângă că are mai puţină muscă, apoi 
el are şi o matcă nefecundată încă, adică neouátoare, care 
va începe să depună ouă mult mai târziu sau se va puteă 
pierde în timpul sborului de nuntă. De foarte multe ori, 
mai ales când anul nu prea e priincios, roii secundari nu au 
când să-și strângă provizii pentru iarnă, aşă că până în 
primăvară pier, dacă nu avem grijă să-i hrănim cu sirop 
sau cu miere. 

N. Nicolaescu și 6. Stoenescu. 


= A 


Bolidul dela 4 Ianuarie 1906 st. n. 


n prima dimineață a noului an 1906 st. n. la 6 ore şi 10 

J minute, multă lume din cea care se găsiă deşteaptă la 

acest; moment, prea timpuriu pentru anotimpul nostru 

de iarnă, a fost mirată de o lumină ciudată, foarte vie, 

care a luminat foarte puternic bolta cerească. Deși 

mai pretutindeni cerul eră acoperit de nori si in multe 

părţi chiar ningeă, lumina, de o foarte scurtă durată, a fost însă 

atât de puternică, in cât a atras atentiunea tutulor. In necunoș- 

tinta cauzei care a produs acest fenomen, multă lume s'a în- 

spăimântat, probă numeroase scrisori ce s'au primit la Institu- 

tul Meteorologic. Intr'una dintr'insele găsim următoarea frasá: 

«Aud pe lume zicând că s'a deschis cerul, adevărat este? Aş dori 
să ştiu ce fenomen a fost 8» 

Spre satisfacerea acestei dorinţi care o găsim exprimată în- 
tr'o mulţime de comunicări ce ne-au fost trimise asupra obser- 
vării fenomenului de care vorbim, ne-am propus a da desluşi- 
rile de mai la vale. 

Lumina atribuită de mulţi observatori unor fulgere, a fost pro- 
dusă de un splendid bolid care s'a observat foarte bine în unele 
părţi ale țării, dar cari n'a putut fi văzut în foarte multe din- 
tr'insele din cauza norilor prea groși, care acoperiau cerul $i 

prin care totuși s'a putut bine observă o lumină destul de vie, 
ca să fie asemănată cu aceea a unor fulgere. 

Dar ce este bolidul ? 

Nu este om pe lume, care să nu fi observat în unele nopţi se- 
nine o dâră luminoasă, lăsată pe bolta cerească de un mic corp 
strălucitor, care se mişcă intocmai ea și când o stea s'ar fi des- 
prins din această boltă, ceeace a și făcut ca acestui frumos fe- 
nomen să i se dea numele de «Stea căzătoare». 

O cercetare mai de aproape a arătat că, dacă în mai toate nop- 
tile se pot vedeă câte una sau mai multe din aceste stele căză- 
toare, pornind din diferite puncte ale cerului și descriind astfel 
de dâre luminoase în toate directiunile, sunt totuși câteva epoce 
în cursul unui an, când uneori sunt așă de numeroase corpurile 
cari brăzdează cerul, în cât pare a fi o adevărată ploaie de stele 
căzătoare. Astfel se întâmplă către 20 Aprilie st. n., când stelele 
căzătoare parcă ies— radiază după cum se spune — din conste- 
latiunea Lirei, de uude și numirea de Liride dată acestor stele 
căzătoare; stelelor căzătoare cari vin între 10 şi 14 August, din- 
spre constelaţiunea lui Perseu, s'a dat numele de Perseide, tot 
după cum s'au numit Leonide acele ce se văd dela 13 la 16 Noem- 
vrie, radiând dinspre constelatiunea Leului și altele. 

S'a dovedit că aşă zisele stele căzătoare nu sunt nişte adevă- | 
rate stele, adică nişte corpuri cerești luminate prin ele însăși, 
ci numai nişte bucăţi sau sfărâmături din alte corpuri cereşti 
şi anume din comete. Aceste corpuri, mai mult sau mai puţin 
mari, venind din regiunile extraterestre, pătrund în drumul lor, 
în atmosfera pământului, unde devin luminoase prin căldura des- 
voltată prin frecarea cu păturile de aer. Si, întocmai după cum 
învârtind repede în cere un cărbune aprins, ochiul— din cauza 
persistenţei impresiunii luminoase pe retină, — vede o circonfe- 
rintá roşie, care nu există în realitate, ochiul nostru vede pe 
bolta cerească dâra luminoasă, lăsată de corpul aprins in miş- 
care. Se poate chiar ca pe această dâră să lase corpul câte puţină 
materie din care el este format, materie care repede este con- 
sumatá prin ardere. In toate cazurile, dâra luminoasă poate fi 
foarte uşor explicată. 

După mărimea bucátilor despre care vorbim și după iuteala 
lor, se pot întâmplă trei cazuri: 

1. Corpul este atât de mic, sau prin spargerile la care a dat 
loc din cauza marei călduri câștigate prin frecare în atmosfera 
noastră, s'a divizat în niște bucăţi atât de mici, în cât ele se 
consumă aproape pe loc; 

2. Corpul are o mărime şi o iuţeală asà fel, în cât trece prin 
atmosfera noastră si isi continuă drumul în spaţiul nemárginit ; 

3. În fine, masa corpului este destul de însemnată pentru a nu 
se consumă în timpul călătoriei sale prin atmosferă şi depărtarea 
sa dela pământ, este atât de mică, în cât atras de acesta, cade 
la suprafaţa sa. 

Acestui corp, căzut din ceruri la suprafaţa pământului, s'a dat 
numele de Bo/d. Bolidul nu este deci decât un caz particular de 
stea căzătoare. 

Se dă prin urmare numele de bolid, meteorit, aerolit sau ura- 
nolit unor corpuri cerești, mai mult sau mai puţin mari, cari, 
venind din regiunile extraterestre, intră în atmosfera pămân- 

tului, devin luminoase prin căldura dezvoltată prin frecarea pă- 
turelor de aer și cad la suprafaţa sa. 

Deşi toate aceste numiri sunt sinonime, totuși cuvântul bolid 
este oarecum rezervat spre a desemnă corpul luminos pe când 
este în mişcare pe bolta cerească, iar acela de meteorit corpului 
dejă căzut la faţa globului pământesc. Cuvintele aerolit și ura- 
nolit se întrebuinţează indiferent pentru a indică întreg feno- 
menul, adică dela aparitiunea bolidului până la găsirea corpului 
adică a meteoritului. 

Bolidul odată zărit in atmosfera pământului pe bolta cerească 
sub forma unui «glob de foc» mai mult sau mai puţin mare, de 
o culoare foarte variabilă albă, galbenă, verde, roșie, mișcându-se 
cu o iufealá deasemenea variabilă, trebue negreşit să cadă un- 
devă pe suprafaţa globului. Dacă cu toate acestea foarte rar se 
întâmplă de se gásesc pe pământ corpuri astfel «căzute din cer» 
cauza este mai întâiu că probabil cele mai multe dintrinsele cad 
pe mări şi pe oceanuri a căror suprafaţă se stie că este cu mult 
mai mare decât aceea a părţii solide a globului terestru si apoi 
bolidul străbătând atmosfera pământului se încălzește, devine în- 
candescent şi prin urmare se consumă. Ceeace în realitate s'au 
găsit din când în când la faţa pământului sunt în general nu- 
mai niște părticele — câte odată foarte mari (1) din corpul total 
care a format bolidul, de oarece în general în mersul său prin 
atmosferă, bolidul, se sparge, bucăţile mai mici se consumă prin 
ardere şi numai cele mai mari ajung la pământ, se înţelege mult 
micşorate din ceea ce fuseseră. | 

Meteorite s'au găsit în multe din ţările după fata globului. Până 
în acest moment însă la noi în ţară nu s'a găsit niei un singur 
exemplar, dar 'negreşit au căzut căci, iată ce citim în manus- 
crisul dela 1835, al invăţătului farmacist, răposatul Dr. C. C. 
.Hepites, părintele Directorului Institutului nostru Meteorologie, 
intitulat. Insemnări asupra pietrelor meteorice şi asupra puțuri- 
lor artesiane (2). 

«Din cercetarea ce adeseori fac în pricina unor întâmplări 
deosebite ale naturei, se vede că în acest Principat au căzut a- 
semenea petre meteorice, însă până acum nu am putut găsi nici 
una. Pentru care pricină sunt rugaţi toţi doritorii de imbogi- 
tire a Muzăului National ca să ia in băgare de seamă când din 
întâmplare se va găsi vreun aerolit». 

Dar avem o probă evidentă că într'adevăr a căzut asupra 
României cel puţin un bolid. Această probă o găsim pe un ma- 
nuscris aflat in Biblioteca Academiei Române si pe care un au- 
tor anonim, negresit Román, a scris următoarele : 

«La anul 1774, când s'au încheiat pacea între Rusia și Turcia, 
în luna lui Iulie, atunci, cu 3 luni mai înapoi, de luna lui Apri- 


(1) Din cele vre-o 600 meteorite, descoperite până acum pe faţa glo- 
bului pământesc cele două mai mari trag fiecare cam câte 50000 de 
Kilograme. Una a fost găsită la Anighito în Groenlanda şi alta la Bacu- 
birito in Mexic. s 

(2) Acest manuscris este depus în Biblioteca Academiei Române. O 
dare de seamă asupra conținutului său este publicată de d-] St. Hepites 
în Analele Academiei Române, Seria II, Tomul XXVI, pag. 206-210. Buc. 
1904. 

lie s'au întâmplat la Valachia în judeţul Dămboviţa, aproape de 
Târgovişte, această ciudesie. 

«Intr'o dimineaţă până a nu răsări Soarele, unde eră cerul de 
toate părţile senin, de odată s'a ivit un mie nuor luminos din 
care întăi au început a tună, apoi deodată a trăsnit, au căzut 
ca ploaia multe pietre dintr'acel nour in coprindere ca la o 
verstă de loc şi mai bine, care pietre erau negricioase ca noro- 
iul cel gros si a lor făptură bucăţi, ca cum ar fi fost toate rupte 
dintr'o lespede ; unile mai mari și altele mai miei și cât ca nuca 
şi cu atâta repeziciune au căzut in cât s'au îngropat în pământ 
de câte o palmă și mai bine, cele mai mici mai puţin, după a 
lor greutate, dar cele mărunte au rămas deasupra pământului 
ca grindină ; atât cele de au intrat în pământ scoţându-le cât 
şi cele rămase pe deasupra, faţa lor şi mirosul lor eră tot un 
fel, inirosià a noroiu stătut si putintel dau a pucioasá». 

Ce păcat pentru România cá nu sa păstrat o bucăţică cât de 
mică din acest meteorit căzut aproape de Târgoviște! Păcatul 
este cu atât mai mare, cu cât până la anul 1774, când au fost 
scrise rândurile de mai sus relatând, căderea unui bolid, nică- 
ieri în lume nu există o probă autentică despre căderea unei 
pietre din cer. j 

In cele cáteva ránduri ale anonimului autor al relatiunei bo- 
lidului dela Târgoviște in 1774, se arată descrierea modului in 
care se observă in general căderea unui bolid. 

Se înţelege dela sine cá nu în toate circumstanţele atmosferice 
se poate observă în bune condițiuni căderea unui bolid. Este 
evident că în timpul zilei, din cauza strălucirei soarelui, lumina 
bolidului sau a traectoriei sale, poate fi atât de mult micgoratá 
în cât să scape observatiunii, de asemenea dacă cerul este mai 
mult sau mai puţin acoperit de nori, lumina, zărită prin grosi- 
mea norilor va fi deasemenea slăbită dacă nu cu totul nimicită. 

In aceste din urmă condițiuni s'a întâmplat observatiunea bo- 
lidului dela 1 Ianuarie 1906, căci mai pretutindeni în ţară cerul 
eră acoperit de nori şi în /unele din localităţile unde fenomenul 
a fost observat, chiar ningeà. Si cu toate acestea ne putem în- 
chipui ce puternică a trebuit să fie lumina bolidului — care in 
realitate a fost observat în câteva localităţi — ca dânsa văzută 
prin nori să fie asemănată cu aceea a fulgerului! 

Fenomenul luminos din dimineaţa de 1 Ianuarie 1906 st. n., a 
fost observat în 10 din districtele noastre si anume: Gorj, Dâm- 
boviţa, Prahova, Buzău, Ilfov, Vlaşea, Ialomiţa, Brăila, Tulcea 
si Constanţa. 

Din cele 25 de comunicări ce s'au primit la Institutul Meteo- 
rologic asupra acestui fenomen, numai 3 afirmă vederea corpu- 
lui luminos care se mişcă, adică a bolidului, toate celelalte des- 
criu, într'un chip mai mult sau mai puţin vag, lumina care a 
impresionat lumea. 

Cea mai complectă şi mai bună descriere este aceia dată de 
d-l Inginer Al. Dobrogeanu prin scrisoarea dela 3 Ianuarie 1906 
st. n. şi complectată, în urma cererii d-lui Hepites, prin a doua 
scrisoare dela 15 curent st. n. 

Combinând datele din ambele aceste scrisori, iată în ce mod 
descrie, d-l Dobrogeanu fenomenul observat la Câmpina (Prahova): 

«Eram dimineaţa pe stradă, când la 6 ore si 10 minute fui fá- 
cut atent de o lumină foarte intensă, si imediat am observat un 

bolid aproape drept d'asupra capului meu. L'am observat in 
tot timpul eáderei lui; eră de o culoare galbena intensă, tot tim- 
pul a luminat dând însă de 2 — 3 ori scápüráturi mai puter- 
nice (1). Mărimea aparentă a bolidului eră mai mare ca aceia 
a lunei pline, cam odată si jmătate cát luna; forma sa eră ro- 
tundá. 

In momentul chiar când s'a produs fenomenul nu mă uitam 
spre cer, mergeam pe stradă şi eram cufundat în gânduri ; când 
m'ain uitat în sus, trecuse deci un oarecare timp, am văzut bo- 
lidul cam d'asupra capului meu, dar dejă în cădere. Din mo- 
mentul acesta l'am urmărit până ce a dispărut la orizont. Lo- 
gofătul dela fabrica unde lucrez, susţine cu tărie că l'a văzut 
înainte de zenit, că el a trecut prin zenit, descriind un are de 
cere mare. In prima mea scrisoare spuneam că .bolidul a căzut 
spre Est sau Est-Nord-Est, cercetând însă mai deaproape pe 
harta Statului Major, directiunea stradei Agriculturei in care 
mă aflam şi ţinând socoteală de faptul că bolidul a căzut mai 
mult spre stânga de directiunea stradei, pot afirmă, până ce voiu 
puteà controlă lucrul cu o busolă, cá bolidul a căzut in spre 
Est-Sud-Est. Bubuituri n'am auzit desi má aşteptam la un zgo- 
mot mare. Urmă luminoasă n'a lăsat după dânsul bolidul. Afară 
de culoarea galbenă n'am observat alta. Logofătul afirmă însă 
că în momentul dispariţiei, bolidul a devenit tricolor si căs'a 
spart «ca un srapnel»: cred însă, adaogă d-l Dobrogeanu, că nu 
se poate pune temeiu pe aceste vorbe. Mişcarea bolidului poate 
fi clasată ca repede. 

«După alirmaţiunea tuturor, cerul eră complect acoperit de 
nuori, întradevăr când am esit de acasă timpul eră liniştit, nu 
ningea, am rămas surprins de întunericul ce domnia. Când s'a 
făcut ziuă, cerul eră complect acoperit de nouri fără vreun con- 
tur, agà că fenomenul a fost văzut la spatele nuorilor». 

Această descriere este oonchizátoare: holidul a fost Văzut si 
mărimea sa aparentă eră în tot cazul mai mare ca aceia a lu- 
nei pline. 

(Va urma) 6. D. Elefteriu. 


Seful Serv. Climat. Instit. Meteorolegic. 


m e 


Ea 


Leac peutru tăeturi. — Foile de mușcată pot fi intrebuijate 
pentru vindecarea sgárieturilor sau tăeturilor. 

Se iau mai multe foi din această buruiană si să strivesc pe 
o pânză curată şi apoi se pun pe rană. Uneori o singură foaie 
se lipeşte tare de piele si ea vindecă rănile în scurtă vreme. 


(1) La întrebarea ce i s'a făcut de a preciză cum erau aceste scăpă- 
ráturi, observatorul, în a doua sa scrisoare zice :<In privinţa scăpă- 
râturilor m'am exprimat neclar. Tot timpul cât sa văzut bolidul eră 
lumină care însă deveniă bruse foarte întensă, aga de mai multe ori, 
uitându-te împrejur aveai impresia cá fulgeră». 

Din poveștile lui Mog-Neasu 
CAPRA 
fo c z . 

(ar. un animal eu care suntem nedrepti, mai ales 
d noi Románii. Ne-am deprins sá rádem de ea, 
^ fără să prea știm de ce. ` 
A fost o yreme, foarte depărtată, în viața 
unui popor care s'a bucurat de mare însemnătate 
în lume, când capra nu numai că eră pretuitá mai 
presus decât celelalte animale, dar eră adorată. Is- 
toria ne spune că Egiptenii se închinau la ea. 

Au trecut câteva mii de ani de-atunci. Neamuri 
Sau bătut cu neamuri, s'au zdrobit unele pe altele, 
s'a prefăcut de multe ori înfăţişarea acelei părţi a 
lumii si iată că ştiinţa modernă găseşte cá nu gre- 
şiau de loc cei vechi când puneau aşă mare preţ 
pe calităţile caprei. Acum, firește, nu mai e vorba. 
să ne închinăm — căci în vremea care s'a scurs 
de-atunci, lumina adevăratei credinţe a luminat o 
„bună parte din omenire,— dar e vorba să ne folo- 
sim mai bine de însușirile acestei sburdalnice prie- 
tene a omului. 

Am citit în comunicarea ce a făcut'o un doctor 
francez, Academiei de Medicină din Paris, că lap- 
tele de capră este cel mai bun pentru hrana copiilor 
mici cari nu pot să sugă dela mama lor. De obi- 
ceiu li se dă copiilor lapte de vacă, dar nu se poate 
să-l bea nefiert şi fierberea strică puterea laptelui. 
Cel de capră se poate bea nefiert, pentru că capra 
nu ia boalele de cari se poate molipsi omul. Se 
știe că dela vaci se ia oftica Cu caprele s'au fă- 
cut foarte multe încercări şi sa văzut că oftica 
nu se atinge de ele. De aceea, chiar la noi în ţară, 
se dă celor slabi de piept, lapte de capră. 

Medicii zic că ar trebui să se deprinză sătenii și 
locuitorii de pe la marginea oraşelor, a creşte ca- 
pre. O vacă e mai scumpă şi se întreţine mai greu; 
capra cere şi mai puţină cheltuială și cu ea ești 
sigur de sănătate. l 

Negreşit că sunt capre si capre. Trebuie să caute 
cineva neamuri bune de capre şi dacă s'ar da acestui 
soiu de animal îngrijirile trebuincioase, chiar rasa 
din ţara noastră s'ar îmbunătăţi mult. 


Tap de rasă bună. 


Dar primul lucru pentru îmbunătăţirea rasei este 
îngrijirea. Ai puteă să cumperi o capră de prin Si- 
ria, unde sunt rasele cele mai vestite, şi dacă o vei 
lăsă în ploaie şi în bătaia vântului, o să se pră- 
pădească mai rău decât una de rasă proastă. 

Capra are şi ea o slăbiciune: se bolnáveste lesne 
de reumatism. De aceea trebuie să fie ţinută într'un 
grajd bine încălzit pe vremea frigului; se mai cere 
să fie curat grajdul, iar ea să fie tesálatá şi cură- 
titá în toate zilele. Cu ce dispret zieem: «Capră râ- 
joasă», fără să ne gândim că noi suntem de vină 
într'aceasta, iar nu biata capră. 

In Belgia, creșterea caprelor a căpătat de câţiva 
ani o mare însemnătate. Acolo sunt societăţi cari 

cresc zeci de mii de capre. Creşterea se face după 
toate cerinţele ştiinţei, şi felurite experienţe se fac 
pentru îmbunătăţirea raselor. 

Am citit într'un jurnal care se ocupă cu ches- 
tiile acestea că, în privinţa hranei, crescătorii de 
acolo socotese că e mai bine să se dea caprelor, 
în loc de fân obișnuit, un amestec de otavá, sfecle 
şi ovăz. 


Capră de rasă bună. 


O să mă întrebaţi cam cât eostă asemenea hrană? 

Un director al unei... cum să-i zicem?.. Căpră- 
rii 2,. fie şi agà... spune că întreţinerea unor ca- 
pre cari ar cântări între 40 şi 10 de kilograme, vine 
de cap între 15 şi 25 de bani pe zi. Pean ar fi dar 
mai puţin ceva de o sută de franci. 

Cam mult?.. Asà se pare; dar directorul de care 
am pomenit zice că laptele unei capre poate să aducă 
până la 900 de franci pe an. Si nu má mir, fiindcă 
în Paris se vinde un litru de lapte de capră cul 
frane. In alte părţi preţurile sunt mai mici, dar 
se spune că tot produce laptele unei capre peste 
400 de franci pe an. Ar fi deci ca o capră să-ţi dea 
câştig de 300 de franci. 

Firește in ţara noastră, nu ne putem agteptà la 
asemenea câştiguri, dar fárá să ne gândim la ne- 
goţul cu lapte de capră, este destul să spunem că 
folosul pe care lar trage fiecare familie ţărănească 
din creşterea unei capre, ar fi foarte mare. 

Aflându-mă vara trecută într'un sat din Elveţia, 
am văzut pe la multe case capre. Le-am văzut bine 
îngrijite, ţinute în grajduri, adápate şi hrănite la 
vreme. Cu câţi din săteni am vorbit, toti mi-au spus 
că adevărată comoară e la casa omului acest animal. 
Mos-Neagu. 
—— S 0 IGP TS 


Cronica Agricolă, Economică și Comercială, 


Cu sfârşitul anului 1905, sa slârşit cu un àn mai mult din 
viaţa noastră economică si socială anul 1905, s'a dus ca să-și 
ia locul în spaţiul nemărginit al naturei, pe când viaţa noa- 
atră econonică si socială rămâne înregistrată în pagina istoriei 
fárei noastre, pentru ca generaţiunile viitoare să poată gti, în- 
tru cât noi am știut să ne lacem datoria către neam gi ţară in 
ramura ayricolă, economică, morală și socială. 

Intr'u cât am știut ca să punem toată activitatea şi forța noas- 
tră intelectuală și morală pentru a ridică populaţiunea satelor 
la rangul unei populaţiuni conştiente de viitorul ei economic; 
întru cât am urmărit ideea omului politic şi a omului de stat: 
„totul pentru țară si nimic pentru noi.» 

Generaţiunile viitoare, cari vor şti să profite mai mult de 
mersul culturei intelectuale și a civilizaţiunei, vor puteă să ju- 
dece mai bine pe omul de stat cagi pe săteanul agricultor, in- 
tru cát şi unul şi altul, după puterea lor fizică, morală si inte- 
lectuală, au știut să şi facă datoria pentru progresul economic 
al ţărei. 

Anul 1905, care de-abia ne-a părăsit, judecat din punctul de 
vedere al productiunei agricole, nu putem să ne plàngem, fiindcă 
produc(iunea agricolă a tost destul de abundentă, in raport cu 
munca ce sa făcut pentru această producţiune, fie ca calitate, 
fie ca cantitate, fie în produc(iunea cerealelor, fie în a legumi- 
noaselor, unde se înţeleg şi zarzavaturile, fie.în productiunea 
pomiteră sau viticolă. Dacă unii din noi ne plângem în contra 
secetei de astă vară, care a compromis în mare parte produc- 
tiunea porumbului la micul agricultor; acest ráu nu se dato- 


reste atât stărei timpului din lunile de vară ale anului 1905,ci 


mai mult stărei de cultură intelectuală în care se găseşte cea 
mai mare parte a populatiunii satelor noastre. De ce marea agri- 
cultură a putut să producă porumb mult şi bun, pe când mica 
agricultură puţin sau de loc în unele părţi ale ţărei? 

Fiindcă marele agricultor isi cunoaşte mai bine datoria de 
câștig decât micul agricultor. Agricultura mare câştigă, fiindcă 

catá a face orice semánáturá la timp, pe cát e posibil, pe cánd 
micul agricultor chiar când dispune de timp, se lasă la voia in- 
tâmplării, sau face arătura mai rea sgâriind pământul la supra- 
faţă, sau de multe ori aruncând într'un pământ bun o sămânță 
slabă şi bolnavă, mângâindu-se cu neuitata zicătoare: «după cum 
va voi Dumnezeu». In cazul acesta, gândirea sătenilor nostri 
agricultori, merge atât de departe in cât cred cá, producţiunea 
agricolă casi alte cazuri din viaja lui econo:aicá, cred că Dum- 
nezeu cu unii ţine mai mult si cu alţii mai puţin. Cu alte cu- 
vinte la unii le înmulțește producţiunea, pe când la alţii le-o 
micşorează. Deci, în cazul acesta ei se înşală amar de tot; de 
oarece un pământ rău lucrat, cagi o sămânță slabă în creşterea 
ei, sau chiar o sămânță bună semănată prea târziu, nu poate 
să producă ca una bună şi semănată la adevăratul timp. Cu alte 
cuvinte semănăturile de grâu făcute in luna Septemvrie, si in 
bune condițiuni, vor produce grâu mai mult si mai bun, decât 
semănăturile făcute în luna Octomvrie şi în luna Noemvrie. 
Din cauza secetei din vara anului trecut 1905, sa întârziat 
mult si facerea ogoarelor pentru semănătusile de toamnă. Dar 
cu cât vara a fost vitregă la tacerea ogoarelor, mai cu seamă 
în 'miristi, cu atât mai mult a fost mai bună toamna, chiar dela 
începutul ei a fost folositoare semănăturilor, la s*diri de pomi, 
cași la alte lucrări agricole, a iutit creşterea ierburilor în livezi 
şi alte locuri destinate ca pășune pentru vitele de muncă şi 
rentă. Pe aceste locuri vitele şi-a găsit hrana zilnică până la 
căderea zăpezei, cari în Muntenia cași în Dobrogea a inceput 
să cază dela 18 Decemvrie st. v., pe când în unele părţi din 
Moldova, zăpada a început să cadă încă de prin luna Noemvrie. 
In urma căderii zápezei am avut un frig destul de mare, fárá 
ca să facă vre-un rău semănăturilor acoperite de zăpadă. 
Ploile calde din Septemvrie, Octomvrie și Noemvrie, n'au fost 
folositoare numai pentru a face multe semănături de grâu, orz 
şi secară de toamnă si încă în bune condițiuni, de oarece cele 
mai multe semănături au intrat înfrățite si cu rădăcinele pre- 
menite în iarnă, dar a înlesnit foarte mult traiul sáteanului casi 
al orásanului muncitor, şi mai cu seamă în oraşele cele mari 
ale ţărei cari au putut să câştige un ban alb pentru zile negre. 
Deci, anul care de-abia ne-a părăsit si care lasă o pagină fru- 
moasă în istoria noastră agricolă, fiindcă se poate socoti între 
anii buni ca producţiune, iar pe de altă parte lasă ca moştenire 
anului în care de-abia am intrat, semănătură de toamnă multă 
şi bună, se poate prenumără dacă nu între anii cei mai buni 
ca produetiune, în tot cazul intră printre cei buni. Căci după 
cum am zis, daca în unele părţi porumbul nu s'a tăcut, cauza 
sunt aceia care n'a lăcut semănătura la timp. In tot cazul se 
ştie că produc(iunea porumbului se ridică la noi în ţară la 23 
milioane hectolitri. Fiindcă numai în urma acestei producţiuni, 
constatată în mod oficial, guvernul a găsit de cuviinţă ca să 
lase exportul porumbului liber cu ţările străine. 

Deci, situatiunea noastră agricolă, atât cu slárgitul anului 
1905, cât şi cu începutul anului 1906, nu lasă nimic de dorit. 

Așă dar, gârbovitul an 1905, ne lasă plini de speranţă că vom 
aveà în noul an în care de-abià am intrat, o bună producţiune. 
In alte țări din Europa ca, în Franţa, Germania, Austria, Belgia, 
Anglia gi Olanda, de asemenea situatiunea semănăturilor de 
toamnă este satisfăcătoare. In republica Argentinia recolta grâu- 
lui se socoteste ca bună, dacă nu superioară celei din anul tre- 
cut, deşi aceste știri deocamdată se contrazic, pe când recolta 
grâului în Indii este destul de slabă, din care cauză preţurile 
în unele târguri străine, au început a se ridică cu vre-o câteva 
centime; iar în târgul din New-York, preţul la grâu s'a ridicat cu 
un leu la suta de kilograme; în târgurile naastre, preţurile la 
cereale sunt aceleași ca în luna Decemvrie 1905, publicate în 
această revistă. 

Oborul din Capitală, 


Prețul cerealelor. — Grâul de calitate superioară se vinde cu 
74—77 lei kila ; CePde calitate mai inferioară cu 65—74 lei kila ; 
Orzul cu 48—52 lei kila; Ovázul eu 38--40 lei kila; Porumbul 
cu 58—69 lei kila. 

Prețul nutrețului. — Fânul de calitate bună se vinde cu 60—64 
lei mia de kgr; Ce: de calitate mai inferioară cu 52—60 lei mia 
de kgr; Paele de meiu păsăresc se vând cu 62—70 lei mia de 
kgr; Cele-lalte feluri de pae cu 22—32 lei mia de ker. 

Prețul vitelor. — Boii graşi se vând cu 350—400 lei perechia; 
Boii de jug cu 250—350 lei perechia; Boii de rând cu 200 —250 
lei perechia. Preţul vacilor variază între 80 până la 180 lei una. 
Pentru râmători se plăteşte până la 79 bani de kgr. viu. 

Prețul lemnelor. — Lemnele de cer cojite se vând cu 24—25 
lei mia de kgr; Cele necojite 22—24 lei mia de kilograme ; Lem- 
nele de șleau cu 19—22 lei mia de kgr; Lemnele verzi se vând 
cu 17—19 lei mia de kgr. 

V. S. Moga. 


Serisori către Redacţie. 


Cu aceasta vă anunţ că vam trimes micul cost al abonamen- 
tului la revistă pe acest an. — Dea Dumnezeu ca mica revistă 
Albina să devie tot mai mare și întocmai după cum o mică, dar 
harnică albină, zboară din floare în floare de strânge sucul, tot 
aşă îi doresc şi eu revistei «Albina» să meargă ca o harnicá al- 
bină să culeagă si să strângă adevărata ştiinţă şi cultură ca, apoi, 
în mod popular, să ne-o poată împărtăși nouă cititorilor şi zi cu 
zi să ne putem înbogăţi mintea. 

li doresc spor si o viaţă îndelungată pentru a merge cu pași 
uriaşi pe calea începută. 

N. Machidon, Satul-Nou (Tulcea) 


1905. Decemvrie, 31. 

o Cronica Săptămânii. T 


Inaltul ordin de zi al M. S. Regelui. 

Cu prilejul zilei anului nou, M. S. Regele a dat iubitei noastre 
armate următorul ordin de zi, care trebue să umple de bucurie, 
de speranţe și de entuziasm inimele tuturor Românilor : 

Ostasi, 

«In curând se implinese 40 de ani de când am venit în capul 
vostru cu nestrámutata credinţă că Mă pot sprijini pe devota- 
mentul şi vitejia armatei, neapărat trebuineioase' pentru Mine 
in împlinirea grelei sarcini ce luasem asuprá-Mi. 

«Am găsit în orice imprejurare adânc săpat în inimele voastre 
simţimântul de datorie şi de disciplină. 

«Silinţele voastre au întemeiat apărarea ţerei asà de tare, cá 
putem aşteptă viitorul cu linişte şi cu încredere. 

«Vitejia fraţilor voştri a făurit Coroana Regală de oţel şi încă 
în anul acesta vom sărbători un pătrar de veac de când Româ- 
nia este Regat. Cu mândrie puteţi dar privi un trecut bogat în 
fapte însemnate. 

«Păstrând ca o sfântă moştenire virtuțile rásboinice, reînviate 
pe câmpiile de luptă, si urmând pe calea bună ce ati apucat, 
Patria impreună cu Mine Ne vom puteă rezemă cu dragoste 
pe voi. 

«Ofiţeri, subofiteri şi soldaţi, vă urez un an bun si fericit !.. 

Dat in Bueuresti, la 1 Ianuarie 1906, in al 40-lea an al Dom- 
niei Noastre. 

CAROL. 


Medalia Jubiliară „Carol 1.” 


Monitorul Oficial» publică regulamentul prin care se institue 
pe ziua de 10 Maiu 1906, — aniversarea 10-a a Domniei M. S. 
Regelui Carol I, — o medalie de amintire sub numele de Medalia 
Jubiliară Carol I. 

Medalia jubiliară este de metal galben şi de formă ovală. Me- 
dalia poartă pe o parte: Efigia M. S. Regelui și inscriptiunea 
«Garol I Rege al României»; iar pe partea opusă Armele ării, 
cu inseriptiune dedesubt: «1866—1906». Pentru militari însă, Ar- 
mele Țării sunt înlocuite cu inseriptiunea : «In Amintirea anului 
al 40-lea al Căpităniei Mele». Medalia este atârnată, printr'un inel 
de acelaş metal, de o panglică moarată, cu fundul roșu. Medalia 
Jubiliară Carol I este considerată ca o distinctiune onorifică. Ea 
se conferă pe viaţă şi pentru una şi singură dată, cu ocaziunea 
jubileului de 10 Maiu 1906. Medalia jubiliară o vor purtà func- 
tionarii, militarii, membrii clerului, pensionarii, şi chiar gradele 
inferioare cu schimbul, cari vor luă parte la parada zilei de 
10 Maiu 1906. 


Înmormântarea lui Eugeniu Státescu. 


Rămășițele pământeşti ale marelui bărbat Eugeniu Stătescu, 
încetat din viaţă la 30 Decemvrie trecut, s'au înmormântat in 
ziua de 2 Ianuarie a. c, cu multă cinste la cimitirul Belu din 
Bucureşti. 

Rar s'a văzut la asemenea triste ceremonii mai multă lume, 
ca la înmormântarea marelui om de Stat. 

Sau rostit discursuri de către d-nii : Dimitrie Sturdza, M. Phe- 
rekyde, Dim. Ion Ghica, N. N. Săveanu, Se. Popescu, prim-pre- 
şedinte al Curtii de Apel si C. G, Disescu. 


Serbarea Bobotezei la Cernăuți. 

Boboteaza s'a oficiat la Cernăuţi, in Bucovina, eu o deosebită 
solemnitate. La 9 dimineaţa s'a început la Mitropolie serviciul 
divin, care s'a oficiat de Mitropolitul dr. Vladimir de Repta, în- 
conjurat de un mare număr de preoţi. In tot timpul serviciului 
divin a cântat corul studenţilor dela facultatea de teologie, al 
elevilor de liceu şi al pedagogilor, iar infanteria a tras salve de 
puști, pe când tunurile, așezate pe dealurile din apropierea ora- 

ului, dădeau d'asemenea salve. Sfințirea apei s'a făcut pe piaţa 

f. Mariei. Serbarea sa sfârşit cu imnul imperial, după care mu- 
zica militară a cântat imnul : « Deşteaptă-te Române». 

Revista „Scoala“ din Bucovina. 

In No.2 al Revistei «Şcoala», care apare de curând în Bucovina, 
citim ca articole privitoare la educaţie următoarele: 

Câteva cuvinte despre creşterea națională de Gh. Arboreanu, 
în care se recomandă Românilor din Bucovina să şi crească ro- 
mânește copiii cu ajutorul învăţătorilor, al preoţilor si al femei- 
lor române, In articolul Sezàfori de George din Bucovina, 
autorul cere învăţătorilor să facă gezátori „cu sátencile, imitând 
pe colegii din România. 

Noul președinte al Republicei Franceze. 

Telegraful ne-a adus ştirea că d-l Armand Fallières, președinte 

P. senatului francez a fost ales președinte al Franţei pe timp 
e 7 ani. 

D-l Fallières, recunoscut ca avocat de valoare, a fost in tine- 
rete primar al orășelului Nérac, apoi deputat, senator, de 7 ori 
ministru şi o singură dată și prim-ministru. 

. Alegerea sa ca președinte este privită cu multă părere de 
bine de poporul francez. 


Descoperiri nuoi. 


Aparatul american de sburat. Inginerii americani frații Wright, au 
publicat o scriaoare deschisă câtre revista parisiană «Aérophil», în care 
descriu rezultatele dobândite cu aparatul lor de sburat Aéroplan, miş- 
cat de un motor cu benzină. 

Incercările făcute cu acest aparat s'au făcut între 26 Septemvrie şi 5 
Octomvrie 1905, la Dagton în statul Ohio (Statele-Unite). Fraţii Wrigt au 
ráugit cu magina lor de sburat să se întoarcă totdeauna la locul de 
plecare, făcând un cerc, şi, ce este mai mult, au ráugit să facă drumuri 
dela 16 până la 39 kilometfi cu o iuţeală mijlocie de 60 kilometri pe 
oră. Nuinai odată, din lipsă de benzină, şi altă dată din cauza infierbán- 
tării unui lagăr, au trebuit să se scoboare, împiedicându-i astfel de a 
mai călători mai mult timp în aer. Până acum cel mai lung drum fă- 
cut cu aparate de sburat, a fost de un kilometru. 

Fraţii Wright au mai înștiințat pe căpitanul Ferber din armata fran- 
ceză, secţia Aeronautică, cá sunt gata a vinde invenfiunea lor guver- 
nului francez pentru suma de un milion franci. 

Fraţii Wrigt se indatoresc în fața unei comisiuni de specialisti numiţi 
de guvernul francez, să facă experienţe cu aparatul lor de sburat, par- 
curgând ca minimum, distanţa de 50 kilometri dintr'o dată, cu iufesla 
de bv kilometri pe oră. 

Fondul incendiatilor. 


L P. S. Sa Mitropolitul Primat, preşedintele comitetului incen - 

diafilor, a presentat M. S. Regelui următoarea dare de seamă: 
Sire, 

Comitetul central de sub Augustul patronagiu al Majestății 
Voastre şi al Majestátei Sale Reginei, pentru ajutorul victimelor 
incendiilor si inundaţiilor, a încheiat bilanțul anului expirat 1905 
precum urmează: 

A păstrat capitalul de lei 700.000 plasat în etecte şi a inscris 
la venituri: 

Sumele primite dela parte dintre consiliile da 


şi comunale urbane gi rurale . . 26.896,— 
Taxe pentru obere titlului de furnisori ai Curţei 

Regale. - » 2.100,— 
Valoarea cupoanelor dela efecte si procentele banilor 

adunaţi la Cassa de depuneri. . . . . . . . . . 35.734,07 
Numerarul aflat in cassă la 1 Ianuarie . . . . . . 481.98 


Total. . . 71.09.05 
Din această sumă se scad ajutoarele acordate victi- 
melor incendiilor si inundaţiilor . . . . 51.760,— 
Cheltuelile de administraţie . . . . . . . 4.135,20 55.895,20 


Total..." .. I5.819.85 


De pe Domeniile Coroanei < 
PI OA DE O AIE XS IP E i ^ 

In zilele de B 13—15 Decemvrie 1905, d-l Ion Kalinderu a inspectat 
Domeniul Coroanei Bicaz din jud. Neamţu. 

Pe làngá lucrările Domeniului, d- -sa s'a interesat ca totdeauna, 
şi de starea sătenilor. In deosebi s'a grăbit a vizită şeoalele și 
bisericile din Bicaz, Tașea si Cârnu, spre a-și da seama in per- 
soană de mersul şi starea cultului şi instrucţiunii. La şcoala mixtă 
din Bicaz a asistat la cursuri, punând în mai multe rânduri di- 
ferite întrebări şcolarilor. La sfârşit elevii au intonat in cor mai 
multe cântece patriotice si nationale si au primit în dar cărţi 
şi potretul M. S. Regelui. La Tagca, unde afost de asemenea sa- 
tisfăcut de rezultatele constatate, a felicitat pe d-l Ionescu, în- 
văţătorul diriginte, îndemnându-l a da conferinţelor si sezátori- 
lor aceeaşi atentiune ce are pentru învăţarea şi educaţiunea co- 
piilor. A fost si la biserica din Cârnu ce se construeste de Ad-ţia 
Domeniului Coroanei din piatră si după un prea frumos plan. 

In seara de 13 Decemvrie a mera la sezátoarea sătenilor, dela 
şcoala din Bicaz, unde a fost întâmpinat de, d-l Teofánescu 
Gribincea, dirigintele gcoalei, si de celelalte persoane culte din 
localitate. Fiind salutat de către d-l Diriginte, d-l Kalinderu i-a 
mulţumit pentru buna urare si pentru recunoştinţa ce-i exprimă, 
în care vede nu atât mul(umirea pentru cele dejà făcute, cât 
dorinţa tuturora de a urmă înainte pe calea propășşirei. 

Intr'o lungă şi frumoasă cuvântare a expus după aceea foloa- 
sele industriei casnice si a altor îndeletniciri gospodărești, cum 
este cultura legumelor, viermilor de mătase, cari sunt o fală 
pentru orice săteancă. A arătat rând pe rând cauzele sărăciei, 
cum şi mijloacele de indreptare, dintre cari a scos mai mult la 
iveală învăţătura de care are nevoe bogatul ca şi săracul, da» 
mai ales acesta din urmă, pentru a'si câstiga mai uşor traiul. A 
combătut de asemenea credinţa că lipsa de pământ ar fi singura 
pricină a sărăciei si a ajuns la concluzia câ omul poate trăi tot 
atât de bine fără pământ, exercitând vr'o meserie sau lucrănd 
cu drag ori ce muncă cinstită. 

A ascultat apoi o piesă de teatru, ce s'a jucat de elevi, mai 
multe cântece, cimilituri, cum si o poveste :« Trei vânători», spusă 
cu multă măestrie de un mogneag din sat. — La sfârșit a multu- 
mit d-lui Teofáneseu Gribincea, d-lui Primar Popovici, d-lui Dr. 
Epureanu şi tuturor fruntașilor, pentru zelul ce pun la ducerea 
la împlinire a povetelor si 'i-a îndemnat să urmeze tot astfel si 
pe viitor. Din parte-'i le va da ca totdeauna tot sprijinul si va 
fi cu atât mai mulţumit cu cât va vedea că sárguinta lor ega- 
lează sfortürile sale pentru ridicarea sătenilor. De alt cum Bi- 
căzenii snnt mai înaintați ca mulţi alţii din ţară, şi e de dorit 
ca munca lor să fie imitată si de alţii 

Tot cu scazia acestei inspecții a dispus să se facă pe cheltu- 
iala Ad-tiei Domeniului Coroanei: o sală de clasă mai mare si 
un vestibul la școala din Bicaz; o sală nouă şi mai multe im- 
bunătăţiri la școala din Taşca. A promis de asemenea că va da 
la timp un ajutor pentru ridicarea unui local de școală la Pâ- 
râul Floarei. 


Sărbătorirea D-lui Poni. 


Cu prilejul împlinirei vârstei de 65 ani. D-l P. Poni, dis- 
tins profesor universitar din lași, va fi sărbătorit de colesii 
săi și de întreg corpul profesoral din lași. Cu acest prilej 
i se va presentà un volum si o sumă de 25.000 lei, strânsă 
prin subscrlpfie publică din care vor fi premiate lucrările 
cele mai de seamă ale studenţilor. Se stie cá d-l Poni ca 
profesor are însemnate lucrări in mineralogie si mai ales 
în chimie, făcând cunoscută compoziţia petroleurilor române. 
Ca ministru este intemeetorul Cassei Școalelor, această in- 
stitufie care a dat asà de bune roade. Tot D-sa este fău- 
ritorul lesei asupra învățământului primar și normal primar 
din 1896. 

Eforia Spitalelor Civile din București, aduce la cunoştinţa publică că 
mogia Valea-Manti-Pantazi si Nisipoasa din jud. Prahova, publicată în 
- Monitorul Oficial» No. 208/905, 'se scoate din licitaţie publică. 


Bibliografie. 


A apărut Anuarulziarului Patria din Craiova, pe anul 1906, care cuprinde 
întrealtele: Calendarul vechiu si nou. Tarifele Telegrafo-postale. Instituţiu- 
nile publice din Craiova şi conducătorii lor. Şcoalele publice şi private 
din Craiova. Toate bisericele din oraș, data “fondărei si numele fonda- 
torilor lor. Societăţile culturale şi de binetacere ; istoricul lor. Case de 
bancă, profesiuni libere, comercianți, ete. ete. Un exemplar în 2 colori 
pe hârtie satinată şi frumos broșat, costă numai 2 lei. Coperta prezintă 
o frumoasă alegorie, reprezentând România în toate fasele dela 1821 si 
este litografiată în 5 colori. Se află de vânzare la toate librăriile din ţară. 


= 

7 A apărut Munca literară și științific No. 11, cu un bogat sumar. Re- 
dacţia Piatra-Neam(u. Se găsește la orice librărie din ţară, un No. 60 b, 


Liocitațiuni 


In ziua de 28 Ianuarie 1906, ora 10!/, a. m. se va ține la Eforia Spi- 
talelor civile din Bucureşti licitație publică, pentru vânzarea locurilor 
şi anume: 1) Locul în întindere de 2.160 m. p. situat pe proprietatea 
Bordeasca, com. Bordeşti, jud. R.-Sărat. Garanţie pentru admitere la li- 
citaţie lei 50; 2) Locul în întindere de 5388 m p. situat pe propietatea 
Măxineni-Corbu, com. Máxineni, jud. R.-Sărat. Garantie pentru admitere 
la licitaţie lei 200 ; 3) Locul în întindere de 1.600 m. p. situat pe propri- 
etatea Măxineni-Corbu, com. Corbu, jud. R.-Sárat. Garanţie pentru ad- 
mitere la licitație lei 50; 4) Locul în întindere de 4.032 m. p. situat pe 
propietatea Rotunda, com. Brăd 'anu, jud. Buzău. Garanţie pentru ad- 
mitere la licitaţie lei 100; 3) Locul în intindere de 2 673 m. p. situat pe 
proprietatea Rotunda, com. Brădeanu, jud. Buzău. Garanţie pentru ad- 
mitere la licitaţie lei 100 ; 6) Locul în întindere de 2.730 m. p. situat 
pe proprietatea Batogu, com. Batogu, jud. Brăila Garanţie pentru ad- 
mitere la licitaţie lei 100. Supra oferte nu se primesc. Condiţiunile spe- 
ciale, precum si orice alte informaţiuni se pot lua la Serv. Bunurilor 
Eforiei, în zilele şi orele de lucru. Licitaţia se va ţine conform art. 
72—83 din legea comptabilităţei publice. 


CONVOCARE. 


In ziua de 8 Ianuarie a. c,neîntrunindu-se numărul de membrii, pre- 
văzut de statute pentru a se putea (ine adunarea generală a societütei 
culturale „Steaua”, se aduce la cunoştinţa domnilor societari, cá aduna- 
rea va aveà loc Duminică 15 Ianuarie 1906, când se va tine in localul 
Administraţiei Domeniului Coroanei, str. Şiirbei-Vodă No. 3, la ora 5 
d. a., cu ori câţi membri vor fi prezenţi. 

Președinte, I. Kalinderu. 


- 


»SIERHRURH* 


Societatea «Steaua» are de scop a lucrà pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
tr.otice şi de folos practic, şi pentru impiedeca- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 
contrarii statului si ideii naţionale române. 

Cotizaţia este de cel puţin doi lei pe an, iar pentru învăţători, 
preoţi rurali şi săteni, de cel puţin un leu pe an. Fie-care mem- 
bru este îndatorat ca, în cel d'intàiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. 

Comitetul: Președinte, loan Kalinderu, Președintele Academie Ro- 
mâne.— Vice-pregedinte, Sava Somáuesen, mare proprietar, fost senator.— 
Administralor şi casier, Spiru C. Haret, fost Ministru, profesor uni- 
versitar. — Secretar, Const. Banu, profesor secundar, fost inspector şco- 
lar. — Membrii: Petre Gârboriceanu, fost Administrator al Casei Sf. 
Biserici Autocefale Ortodoze Române, profesor la Seminarul Centrut 
și director al $c. Normale a Societăţii pentru învățătura poporului 
romån; I. Dimitrescu Procopie, fostsenator, fost Primar al Capitalei, M. 
Viidescu, Ministru, profesor universitar; Cristu S. Negoescu, admini- 
strator al Casei Scoalelor, profesor secundar; Dim. Cecropid, înstitutor.— 
Cenzori, Const, Alimănesteann, inginer de mine; Preotui econom Const, 
Ioneseu, profesor secunaur; Const, Alexandrescu, institutor. 


Membri înscriși si cotizatiuni plătite (urmare). 


Marin Popescu (Dobroseşti), 1 leu; Maria Drágulineseu (Baloteşti), 
1 leu; G. Demetrescu (Afumaţi), 1 leu; I. Botez (Dàrza), 1 leu ; Creţeanu 
Ioan (Moara-Săracă), 1 leu; Popescu Toma (Dascălu), 1 leu ; Marin Teo- 
dorescu (Mogosoiu) 1 leu ; T. D. Săbăreanu (Popeşti), 1 leu ; Eliza Con- 
stantineseu (Giuleşti), 1 leu ; Nicolescu Elena (Cocioc), 1 leu ; Hirizescu 
Grigore (Catrinesti), 1 leu; Romanov Filufteia (Pipera), 1 leu; Domiue 
Virginia (Peris), 1 leu; Tánàsesci Ana (Urziceanca), 1 leu; Sachelarie 
Eufrusina (Piteasca), 1 leu ; Paulina Nedelescu (Brezoaia), 1 leu ; lonescu 
Gh. (Butman), 1 leu; Popescu Mihail (Lipia-Bojdani), 1 leu; M. Miegu- 
nescu (Micşuneşti), 1 leu; Ioan Ivănescu (Drágoesti 1 leu; Alexandri- 
na Diaconescu (Herestrău), 1 leu. 

Numărul membrilor înscriși cu începerea anului 1905 $i până în pre- 
zent este de 1.700; lar veniturile societăţii, totin acest timp, sunt de 
9.850 lei. 


(Va urmă în numărul viitor). 


FIN DE SIECLE 
32, Calea Victoriei, 32. 
Singurul Magazin special în toată fara de: Bluse, 
Jupoane, Matineuri, Peignioare, etc. 
PREŢURI MODESTE. DEN 

